د بن لادن د کور د ورانولو کار جاري دی
د امریکې خصوصي میرین ځواکونو تیر کال د مۍ په دویمه نیټه په خفیه حمله کې اوسامه بن لادن ووژلو. ویل کیږي اوسامه بن لادن د تیرو شپږو کالو راهسې په دغه کور کې سره د خپلو دریو ښځو او ماشومانو ژوند کولو
د پاکستان په ایبټ آباد ښار کې هاغه کور چرته چې د القاعده مشر اوسامه بن لادن وژلی شوی وو، د ورانولو کار د اتوار په ورځ هم جاري وو. د ایبټ آباد په بلال کالونۍ کې موجود کور د ورانولو کار امنیتي ځواکونو د خالي په شپه ناوخته شورو کړی وو. عیني شاهدین وائي بلډیزرو د خالي او د اتوار ترمنځ ټوله شپه کې په ودانۍ د ورانولو کار جاري ساتلی وو. د رپورټونو ترمخه، د اوسامه بن لادن د کور ٧٠ فیصد برخه نسکوره کړی شوې ده. یو ځائي صحافي زبیر ایوب ډیوه ریډیو ته وئیلي د کور یواځې څلورمه برخه ولاړه پاتې ده او نور کور ړنگ کړی شوی دی. زبیر ایوب وویل د کور شا او خوا د امنیت سخت انتظامات شوې دي، نزدې لارې تړلی شوې دي او وسله وال عسکر د نزدې کورونو په چتونو هم پرځائی دي. زبیرایوب د اوسامه بن لادن د کور د ورانولو د کار سرپرستي کونکو انجینیرانو د قوله وائي د کور په جوړیدو کې سخته اوسپنه او ډیر سیمټ استعمال کړی شوې دي. د امریکې خصوصي میرین ځواکونو تیر کال د مۍ په دویمه نیټه په خفیه حمله کې اوسامه بن لادن ووژلو. ویل کیږي اوسامه بن لادن د تیرو شپږو کالو راهسې په دغه کور کې سره د خپلو دریو ښځو او ماشومانو ژوند کولو. پاکستان وئیلي ایبټ آباد کې د اوسامه بن لادن د اوسیدلو په حقله يي څه معلومات نه لرل. د اوسامه بن لادن خلاف خفیه اپریشن کولو په سر پاکستان امریکې ته احتجاج هم کړی دی او د پیښې په لړ کې د دواړو هیوادونو په تعلقات کې تاؤیخوالی هم رامنځته شوی دی. پاکستان د پښې د تحقیقاتو د پاره عدالتي کمشن هم جوړ کړی دی چې په دې لړ کې يي خپل کار شورو کړی دی. بن لادن د وژل کیدو ورستو د ودانۍ کنټرول پاکستاني ځواکونو په خپلو لاسو کې اخستی وو او کله چې د کور د ورانولو کار شورو شو نو امنیتي عسکرو عامو خلکو او خبریالانو ته نزدې د ورتلو اجازه نه ورکوله. د اوسامه بن لادن کور ایبټ آباد کې د پاکستان پوځ د کاکول تربیتي مرکز سره ډیر نزدی وو او دا پوښتې به هم راپورته کیدې چې څه رنگ پاکستاني ځواکونه د هغه د موجودگۍ نه ناعلمه وو.